Anderlecht
        
         (kommune i Belgia)
Store norske leksikon,Geografi,Verdens geografi,Europa,Belgias geografi
Anderlecht er en kommune i Belgia, sørvest i byområdet Brussel. Kommunen hadde 118 382 innbyggere i 2018, har et areal på 17,74 kvadratkilometer og er én av i alt nitten kommuner i hovedstadsområdet.
Kommunen er mest kjent for sin fotballklubb RSC Anderlecht, men er også Belgias største marked for små- og storfe, med slakterier og en franskspråklig veterinærhøyskole. Videre finnes varier industri med blant annet produksjon av tekstiler, papir, kjemikalier og sjokolade. Flere internasjonale selskaper har sine hovedkontorer i Anderlecht. Erasmus Hospital er et universitetssykehus.Erasmus av Rotterdam bodde der i 1520-årene; hans bolig Erasmushuis (Huys de Swaene) er nå museum. Les mer i Store norske leksikon Belgia Belgias geografi Belgias historie Brussel